CELEX: 32009R0911
Language: hr
Date: 2009-09-29 00:00:00
Title: Uredba Komisije (EZ) br. 911/2009 od 29. rujna 2009. o odobrenju novog korištenja pripravka Pediococcus acidilactici CNCM MA 18/5M kao dodatka hrani za životinje za salmonide i kozice (nositelj odobrenja Lallemand SAS)  Tekst značajan za EGP

03/Sv. 037
            
            
               HR
            
            
               Službeni list Europske unije
            
            
               114
            
         32009R0911
   
               L 257/10
            
            
               SLUŽBENI LIST EUROPSKE UNIJE
            
            
               29.09.2009.
            
         
      UREDBA KOMISIJE (EZ) br. 911/2009
   od 29. rujna 2009.
   o odobrenju novog korištenja pripravka Pediococcus acidilactici CNCM MA 18/5M kao dodatka hrani za životinje za salmonide i kozice (nositelj odobrenja Lallemand SAS)
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredba (EZ) br. 1831/2003 propisuje odobravanje dodataka hrani za životinje za korištenje u hranidbi životinja te osnovu i postupke za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu ovoj Uredbi. Taj zahtjev je popraćen detaljima i dokumentima koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje novog korištenja pripravka Pediococcus acidilactici CNCM MA 18/5M kao dodatka hrani za životinje za salmonide i kozice i njegovo svrstavanje u kategoriju dodataka hrani za životinje „Zootehnički dodaci”.
            
         
               (4)
            
            
               Korištenje tog pripravka mikroorganizma je bilo odobreno bez vremenskog ograničenja Uredbom Komisije (EZ) br. 1200/2005 (2) za piliće za tov i Uredbom Komisije (EZ) br. 2036/2005 (3) za svinje za tov.
            
         
               (5)
            
            
               Dostavljeni su novi podaci u potporu zahtjevu za odobrenje za salmonide i kozice. Europska agencija za sigurnost hrane (dalje u tekstu Agencija) je zaključila u mišljenjima od 1. travnja 2009. (4) da pripravak Pediococcus acidilactici CNCM MA 18/5M nema nepovoljan učinak na zdravlje životinja, zdravlje ljudi ili na okoliš i da korištenje tog pripravka može imati povoljne učinke na povećanje broja dobro razvijenih salmonida i sposobnost preživljavanja i rasta kozica. Agencija ne smatra da postoji potreba za posebnim zahtjevima za praćenje nakon stavljanja na tržište. Također je potvrdila izvješće o analitičkoj metodi dodatka u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.
            
         
               (6)
            
            
               Procjena pripravka pokazuje da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim, potrebno je odobriti korištenje tog pripravka kako je definirano u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka za životinje „Zootehnički dodaci” i funkcionalnoj skupini „Ostali zootehnički dodaci” odobrava se kao dodatak hrani za životinje u hranidbi životinja pod uvjetima utvrđenima u Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. rujna 2009.
      
         
            Za Komisiju
         
         Androulla VASSILIOU
         
         
            Članica Komisije
         
      
   
   
      (1)  SL L 268, 18.10.2003., str. 29.
   
      (2)  SL L 195, 27.7.2005., str. 6.
   
      (3)  SL L 328, 15.12.2005., str. 13.
   
      (4)  The EFSA Journal (2009.) 1038, str. 2. i 1037., str. 1.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               CFU/kg potpune krmne smjese s udjelom vlage od 12 %
            
         
               
                  Kategorija zootehničkih dodataka hrani za životinje. Funkcionalna skupina: Ostali zootehnički dodaci (pospješuju rast životinja)
               
            
         
               4d1712
            
            
               Lallemand
               SAS
            
            
               
                  Pediococcus acidilactici
               
               CNCM MA 18/5M
            
            
               
                            
                        
                        
                           Sastav dodatka hrani za životinje:
                           Pripravak živih stanica Pediococcus acidilactici CNCM MA 18/5M koji sadrži najmanje 1 × 1010 CFU/g dodatka hrani za životinje
                        
                     
                            
                        
                        
                           Značajka aktivne tvari:
                           Žive stanice Pediococcus acidilactici CNCM MA 18/5M
                        
                     
                            
                        
                        
                           Analitička metoda (1):
                           
                                        
                                    
                                    
                                       Kvantifikacija: metoda razmazivanja koristeći MRS agar i temperaturu za inkubaciju od 37 °C.
                                    
                                 
                                        
                                    
                                    
                                       Identifikacija: gel-elektroforeza u pulsirajućem polju (PFGE).
                                    
                                 
                     
            
               Salmonidi
            
            
               —
            
            
               3 × 109
               
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa potrebno je navesti temperaturu skladištenja, rok valjanosti od datuma proizvodnje i stabilnost pri peletiranju.
                        
                     
                           2.
                        
                        
                           Preporučena doza za salmonide je 3 × 109 CFU/kg potpune krmne smjese.
                        
                     
                           3.
                        
                        
                           Zbog sigurnosnih razloga: pri rukovanju koristi se zaštita za disanje.
                        
                     
            
               20. listopada 2019.
            
         
               Kozice
            
            
               1 × 109
               
            
         
      (1)  Detalji analitičkih metoda dostupni su na sljedećoj adresi Referentnog laboratorija Zajednice: www.irmm.jrc.be/crl-feed-additives